da da da da nb da nb hu en da en da da da da en nl da da en en nl sv en da da da en en nl en en en de en nl en nl nl da en da en nn nl nb nb nl de en da en da en en da hu en en da da fr da da en en da en en da da da da en da da da da da da da da en da da da da da da da da da da da da da da da da en en en da da en en da lt en en en en en en en en da en sv da da da
december 2016 – Side 3 – Spil og spilopper
en blog om at være nørd
Te Shadow Man [Toronto By Night 2] januar 7, 2019
De 2 Borge [Oprør i Mutiara Gondok 12] december 9, 2018
One fateful night [Toronto By Night 1] oktober 20, 2018
Stormen før stormen [Oprør i Mutiara Gondok 11] oktober 18, 2018
Session 0 [Toronto by Night] oktober 16, 2018
Leder du efter noget bestemt?
Jeg er også på Instagram
No Instagram images were found.
Følg mig på Twitter
Like ‘Spil og Spilopper’ på Facebook
Like ‘Spil og Spilopper’ på Facebook
3. december – Words are Wind [Julekalender]
Velkommen tilbage til 24 evner fra rollespil, jeg godt gad have i den virkelige verden og hvad jeg ville bruge dem til (bedre navn pending). I går brugte jeg det meste af mit indlæg på at være træt af facere på strøget, og skrev derfor om en evne, der ville gøre det nemmere at undgå dem.
I dag skal vi forbi indie-verdenen – nærmere betegnet et hack af Apocalypse World (et rollespil, jeg netop har betalt told for at importere 2nd edition af – jeg glæder mig!), nemlig Urban Shadows. Urban Shadows er det spil, du får, hvis du kloner World of Darkness med Apocalypse World… og evnen, vi skal kigge på, er Words are Wind.
Læs mere 3. december – Words are Wind [Julekalender]
Udgivet i december 3, 2016november 30, 2016Kategorier Julekalender, Rollespil1 kommentar til 3. december – Words are Wind [Julekalender]
2. december – Displace Image [Julekalender]
Velkommen tilbage til Spil & Spilopers julekalender: 24 evner fra rollespil, jeg godt gad have i den virkelige verden og hvad jeg ville bruge dem til (bedre navn pending). Vi startede årets julekalender i går med en evne fra nyeste inkarnation af det mest klassiske rollespil: Dungeons & Dragons.
I dag skal vi forbi nyeste inkarnation af en noget mere obskur sag: Earthdawn 4th Edition, og evnen Displace Image. Earthdawn er en form for Postapokalyptisk Fantasy – tænk D&D møder Fallout, komplet med underjordiske bunkersamfund og hele molevitten. Nåh ja, og så er det den “mytiske fortid” til Shadowruns fremtidsverden.
Displace Image gør noget så simpelt som at flytte dit “billede” i verden cirka 4 meter til siden – eksempelvis til venstre for dig. Ja, at være helt usynlig er også praktisk, men jeg synes at denne her evne er meget sjovere.
Forestil dig: En træls facer kommer lidt for kæk gående imod dig, efter en alt for lang dag på arbejde. Bilen er punkteret, og du orker…bare…ikke… Forestil dig så hvor meget dit humør bliver løftet, når den alt for smarte 19-årige knægt med sit blonde overskæg stiller sig klar med sit clipboard og sit “Heyyy mester, har du lige fem minutter til at sna….” for at blive ligbleg i det øjeblik du bare går direkte igennem ham – fordi den virkelige udgave af dig går 4 meter til højre, og det er dit falske billede, som går direkte igennem ham, som var det et spøgelse.
“Jeg vil bare ligge høre, om du har 2 minutter ti.. – FUCK ET SPØGELSE!!!! LØB CONNIE!“
Eller også er jeg bare virkeligt træt af lidt for friske facere på turen fra Faraos Cigarer til Nørreport Station? Oh well…
Har du en god grund til at Displace Image er så meget federe end bare at blive usynlig? Eller tager jeg bare helvedes meget fejl? Giv lyd et-eller-andet sted på nettet. Jeg er tilbage i morgen med endnu en af de 24 evner fra rollespil, jeg godt gad have i den virkelige verden og hvad jeg ville bruge dem til (bedre navn pending). Ses vi?
Udgivet i december 2, 2016november 30, 2016Kategorier Julekalender, Rollespil1 kommentar til 2. december – Displace Image [Julekalender]
1. December – Mage Hand [Julekalender]
Det er i dag første december, og som jeg allerede har truet med, kommer der julekalender på bloggen igen i år! Sidste år skrev jeg tegneserien En Lille Meeple Rejste, og i år er tiden i stedet til et kig på 24 evner fra rollespil, jeg godt gad have i den virkelige verden og hvad jeg ville bruge dem til (bedre navn pending).
I dag starter vi med Mage Hand – en evne som jeg har stødt på i Dungeons & Dragons 5th Edition. Dungeons & Dragons er (for de få fjolser, der ikke ved det, men alligevel læser dette blogindlæg) det allerførste rollespil, og nyeste udgave af spillet udkom for få år siden. Tænk klassisk, Tolkiensk fantasy med orker, dværge, elvere, magi og sværd.
Mage Hand giver dig muligheden for at fremmane en svævende hånd et sted du selv vælger, indenfor 10 meter af dig selv. Samtidigt er det en Conjuration Cantrip – eller en spell på niveau 0 – og altså noget af det nemmeste af komme i nærheden af, så den bør være relativt nem for mig at lære.
Hånden kan på 5 kg, og kan bevæge sig 10 meter væk fra mig. Og mulighederne er endeløse! Jeg kan nu hente øl til gutterne, uden at rejse mig fra sofaen, når vi sidder med en god film på TV’et. Når gryderne i køkkenet koger over, er det ingen sag for min Mage Hand at løfte låget og  tørre det spildte vand op.
Denne lettere overraskede mand er blevet pranket af en god kammerat med øl og Mage Hand. Hans øjne skriger i hvert fald “WTF!?”
Men der er mange andre muligheder, udover dem, som kommer af ren dovenskab. Her er et par af dem:
Tømme kattens toilet, eller rense afløb, uden selv at være for tæt på lugten ELLER selv at få beskide fingre.
Vi kender alle den lille spøg, hvor vi prikker en kammerat på den modsatte skulder, end hvor vi selv står. Det er hilarious. Med Mage Hand er mulighederne uendelige. Står jeg rundt om hjørnet? Uden for vinduet? Du ved det aldrig.
Låse hoveddøren op, mens du har begge hænder fyldt med indkøb.
Skal du shake cocktails? Mage Hans bliver aldrig træt i armen af at ryste!
Med Mage Hand ville mit daglige liv hurtigt blive meget nemmere – for vi kender alle følelsen af, at vi godt kunne bruge en ekstra hånd. Og Mage Hand sidder ikke engang fast, og kan nå 10 meter væk! Det er ren win/win.
Ville du kunne bruge Mage Hand til noget? Giv lyd et-eller-andet sted på nettet. Jeg er tilbage i morgen med endnu en af de 24 evner fra rollespil, jeg godt gad have i den virkelige verden og hvad jeg ville bruge dem til (bedre navn pending).
Udgivet i december 1, 2016december 1, 2016Kategorier Julekalender, Rollespil8 kommentarer på 1. December – Mage Hand [Julekalender]
Forrige side Side 1 Side 2 Side 3
Skab en gratis hjemmeside eller blog på WordPress.com.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Slut dig til de 280, der følger denne blog
Already have a WordPress.com account? Log in now.